2. sz. napirendi pont



**ZALA VÁRMEGYE ÖNKORMÁNYZATA**

ELŐTERJESZTÉS

a Zala Vármegyei Közgyűlés 2024. június 13-i ülésére

**Tárgy:** Beszámoló a Zala Megyei Vállalkozásfejlesztési Alapítvány 2023. évi működéséről.

**Az előterjesztést készítette:** Kustán Gyula ügyvezető igazgató helyettes

**Megtárgyalta:** Térségfejlesztési Bizottság

Pénzügyi Bizottság

**Előterjesztő:**

Kustán Gyula s.k.

ügyvezető igazgató helyettes

www.zala.hu

|  |
| --- |
|  |

1.[Általános üzleti összefoglaló](#_Toc102115935)

[2. Az Alapítvány szolgáltatásai és szervezete](#_Toc102115936)

[3. Finanszírozás](#_Toc102115937)

4. Széchenyi Kártya

5. Inkubátorházak

6. Projektek

6[.1 B-Light](#_Toc102115945)

[6.2. Zalai innovatív foglalkoztatási paktum megvalósítása](#_Toc102115947)

7. Enterprise Europe Network

8. DigitalTech EDIH

# Általános üzleti összefoglaló

A Zala Megyei Vállalkozásfejlesztési Alapítvány (továbbiakban: Alapítvány) a 2023-as év elején összeállított és a Kuratórium által elfogadott üzleti tervét az alábbiakban jelölte meg:

- a hitelezés nyereségességének javítása a kamatok megemelésével

- új bevételi forrást teremtése a VOSZ-Pontok felfuttatásával (új VOSZ-Pont nyitás és a meglévő VOSZ-Pontok ügyfélállományának növelése)

- az alapítvány működési költségeinek csökkentése (energiaszámlák növekedésének részbeni ellensúlyozása miatt)

- a folyamatban lévő projektek sikeres bonyolítása/lezárása, lehetőség szerint újakba bekapcsolódás

- irodabérlői tevékenységünk átalakítása (fizetőképes bérlők)

**Az Alapítvány a 2023-es üzleti évben az alábbiak szerint teljesítette a célkitűzéseket:**

- az Alapítvány **214,906 millió Forint bevételt és 25,842 millió Forint nyereséget** ért el.

- a **hitelezési tevékenységünk** nyereségességét minden hitelforrás tekintetében tudtuk javítani a **kamatok megemelésével**, a teljes 2023 évben megemelt kamatokkal adtunk ki hiteleket.

- **hatékonyabbá tettük a kintlévőségkezelésünket**: csökkentettük a fizetési késedelemmel rendelkező hitelezett ügyfelek számát, jó eredményeket értünk el a hitelmegtérülésben.

- sikerült egyrészt a már meglévő **VOSZ-Pontok bevételeit növelni**, másrészt 2023. márciusban új VOSZ-Pontot nyitottunk, amit sikeresen beüzemeltünk, elkezdődött itt is a bevételtermelés.

- az alapítvány **működési költségeit csökkentettük az optimális szintre** (ezzel az energiaszámlák növekedését sikerült ellensúlyoznunk)

- az irodabérlőknél **díjemelést hajtottunk végre**, egyrészt emeltük az irodabérleti díjakat, másrészt külön számláztuk a bérleti díjakba korábban beépített energiadíjakat.

- **új tevékenységgel bővítettük** az Alapítvány bevételeit: a közvetlen EU finanszírozással bíró EDIH projektben alvállalkozóként oktatásszervezést indítottunk el.

- **magasabb szintre emeltük a marketingtevékenységünket**: rendszeresítettük a hírlevelünket, amiben az aktuális, vállalkozókat érintő hírek keretében havonta átlag 3500 vállalkozásnak adtunk tevékenységüket segítő információkat.

# Az Alapítvány szolgáltatásai és szervezete

Az Alapítvány létrehozáskor megjelölt célfeladata volt a kis- és középvállalkozási szektor fejlesztésének segítése, ami teljes mértékben igazodik a Kormány kiemelt stratégia céljaihoz. Az Alapítvány szolgáltatásaival, melyek elsődlegesen a mikrovállalkozásokkal kapcsolatosak, illeszkednek ezen célkitűzésekhez:

* vállalkozóvá válás segítése
* induló és már működő mikrovállalkozások finanszírozása
* Széchenyi Kártya hitelprogramokban részvétel VOSZ-Pontos tevékenységgel
* külpiacra jutás segítése, partnerkeresés (az Enterprise Europe Network szervezet tagjaként)
* hazai és határon átnyúló pályázati programokkal segíteni a megyei gazdasági szereplőit
* inkubátorház szolgáltatások nyújtása

Az Alapítvány a 2023-as üzleti évben is folyamatos információnyújtással, tájékoztatással, tanácsadással, üzleti partnerközvetítéssel, kedvezményes hitelkonstrukciókkal, Széchenyi Kártya termékfeltétel teljesítés segítéssel, inkubátorház programmal, vállalkozóvá válás támogatásokhoz segítéssel tudta segíteni főleg a mikrovállalkozásokat, de összességében a teljes KKV szektort Zala Vármegyében. .

A munkatársak az ügyfelek telephelyein, a ZMVA irodákban tanácsadások és rendezvényeinken tudtak megfelelő szolgáltatásokat nyújtani ügyfeleink részére. Marketingtevékenységünket alapvetően a havi hírlevélre építve több ezer zalai vállalkozással tartunk kapcsolatot.

2023-ban 11 irodai munkavállalót alkalmazott az alapítvány. A munkavállalók nagy része felsőfokú végzettséggel, diplomával, nyelvtudással rendelkező közgazdász.

**3. Finanszírozás**

A ZMVA a mikrohitelezési tevékenységből 2023 évben 56,5 millió Ft bevétel származott, a rossz minősítésű adósok hiteleinek megtérülésből 7,82 millió Ft bevételt realizáltunk.

2023-ban is több mikrohitel alapból nyújtottunk hiteleket: Országos Mikrohitel Alapból (OMA), a Helyi Mikrohitel Alapból (HMA), valamint saját forrásból (SFFHMP):

* **Országos Mikrohitel Alap** – (OMA) központi hitelezési mechanizmussal – az MVA által előzetesen jóváhagyott ingatlanfedezet mellett – működik. A konstrukció kondíciói mindezek mellett nagyon kedvező jelenleg évi 7,9%-os fix kamat mellett folyósítható és saját erő felmutatása sem szükséges, a futamideje akár 15 év is lehet. A hitelösszeg felső határa 15 millió Ft.
* **Helyi Mikrohitel Alap** (HMA) 2006 óta a ZMVA sikeres hitelterméke, de korlátozott forrásokkal rendelkezik. Az alap 384 millió Ft keretösszeggel rendelkezik, 77%-os átlagos kihelyezési százalékkal működött 2023-ben. A hitelösszeg felső határa 10 millió Ft., futamideje 10 év. A hitel kamatát 2023. január 01-től 6,9 %-ra, 2023. július 01-től évi 7,9 %,-ra emeltük meg egységesen.
* **Saját Forrásból Finanszírozott Helyi Mikrohitel Alap** (SFFMHP) Az alapot 2018. novemberben hozta létre a ZMVA kuratóriuma a növekvő vállalkozói igények kielégítésére. Az alapban 420 millió Ft helyezhető ki. A programban széleskörű vállalkozói réteg juthat finanszírozási forráshoz, többek között a kezdő vállalkozások is. Igazodva a konkurens finanszírozó szervezetek működési modelljéhez, az Alapítvány is szigorított feltételek mellett helyezett ki hiteleket. Ezekkel együtt is az alap 60%-os kihasználtsággal működött 2023-ban. A kamat mértéke változó mértékű, a naptári negyedév első napján érvényes jegybanki alapkamat + 1 **%-ra,** melyet olyan ügyfeleink vehetnek igénybe, akiknek korábban már volt mikrohitelük és 30 napnál nagyobb késedelembe nem estek, a többi esetben a kamat mértéke a naptári negyedév első napján érvényes jegybanki alapkamat + 2 %..

A ZMVA 2023-ban már a saját kezelésű forrásiból helyezte ki a legtöbb hitelt, mivel a Magyar Vállalkozásfejlesztési Alapítvány OMA programjából a forrás elfogyott és a visszaforgatásra kerülő összegek nagysága már elenyészően alacsony.

A **ZMVA által folyósított hitelek kamata alacsonyabb mértékű**, mint amit a kereskedelmi bankok tudnak az ügyfelek részére nyújtani. **Ezzel tudjuk támogatni az induló és a fejlődő zalai vállalkozásokat.**

A 2023-ban benyújtott hitelkérelmek zöme a korábbi évekhez hasonlóan a szolgáltatóipari szektorokhoz kapcsolódott, viszont direkt marketingtevékenységünknek köszönhetően a termelő beruházásokhoz kapcsolódó hitelkihelyezések aránya növekedett. 2023-ban a Zalaegerszeg környéki vállalkozások igényelték a legtöbb mikrohitel forrást. A megyén kívülről benyújtott hitelkérelmek zalai kötődésűek vagy a megyehatárhoz közeli vállalkozásoktól érkeztek.

**A ZMVA hitelportfóliója (2023.12.31-ig):**

|  |  |
| --- | --- |
| 1993-től folyósított hitelek száma: | 3204 darab |
| 1993-tól folyósított hitelek összege | 10 808 304 123 Ft |
| 2023. december 31-én az élő hitelek száma: | 349 darab |
| 2023. december 31-én élő hitelek hitelállománya (ebből OMA) | 1 401 187 722 Ft  (686 047 456 Ft) |
| 2023-ban folyósított hitelek száma | 19 darab |
| 2023-ban folyósított hitelek összege | 158 180 000 Ft |

|  |  |  |  |  |  |  |  |
| --- | --- | --- | --- | --- | --- | --- | --- |
| 2023-ban beadott hitelkérelmek körzetenkénti megoszlása | | |  | 2023.12.31. fordulónappal | | |  |
| Megnevezés | Beadott hitelkérelmek | | | Jóváhagyott hitelkérelmek | | |
|  | db | Összeg (Ft) | % | db | Összeg (Ft) | % |
| Keszthely és környéke | 1 | 2 680 000 | 1,4% | 1 | 2 680 000 | 1,5% |
| Lenti és környéke | 3 | 29 900 000 | 15,2% | 3 | 29 900 000 | 16,2% |
| Nagykanizsa és környéke | 2 | 13 000 000 | 6,6% | 0 | 0 | 0,0% |
| Zalaegerszeg és környéke | 14 | 126 500 000 | 64,2% | 14 | 126 500 000 | 68,7% |
| Zalaszentgrót és környéke | 0 | 0 | 0,0% | 0 | 0 | 0,0% |
| Győr-Moson-Sopron Vármegye megye | 1 | 15 000 000 | 7,6% | 1 | 15 000 000 | 8,1% |
| Somogy vármegye | 1 | 10 000 000 | 5,1% | 1 | 10 000 000 | 5,4% |
| **Összesen** | **22** | **197 080 000** | **100%** | **20** | **184 080 000** | **100%** |
|  |  |  |  |  |  |  |
| 2023-ban beadott hitelkérelmek ágazat szerinti megoszlása | | |  | 2023.12.31. fordulónappal | |  |
| Megnevezés | Beadott hitelkérelmek | | | Jóváhagyott hitelkérelmek | | |
|  | db | Összeg (Ft) | % | db | Összeg (Ft) | % |
| Ipar | 7 | 81 000 | 41,1% | 7 | 81 000 | 44,0% |
| Kereskedelem | 0 | 0 | 0,0% | 0 | 0 | 0,0% |
| Szolgáltatás | 11 | 86 400 | 43,8% | 11 | 73 400 | 39,9% |
| Mezőgazdaság | 2 | 17 000 | 8,6% | 2 | 17 000 | 9,2% |
| Idegenforgalom, vendéglátás | 2 | 12 680 | 6,4% | 2 | 12 680 | 6,9% |
| **Összesen** | **22** | **197 080** | **100%** | **22** | **184 080** | **100%** |

A folyósítások megoszlása 2023. évben az egyes hitelalapok szerint.

|  |  |  |
| --- | --- | --- |
| **Hitelalap** | **Mennyiség (db)** | **Összeg (Ft)** |
| OMA | 4 | 53 000 000 |
| HMA | 11 | 80 080 000 |
| SFFHP | 4 | 26 000 000 |
| **Összesen:** | **19** | **158 180 000** |

**4. Széchenyi Kártya**

A Zala Megyei Vállalkozásfejlesztési Alapítvány az országban vállalkozásfejlesztési alapítványként 2015 óta vesz részt a Széchenyi Kártya Program termékbírálatában VOSZ-Pontként. A kedvezményes kamatozású hitelkonstrukcióban való szerepvállalásunk egyre markánsabb: 2015-2022 években összesen 18,5 milliárd Forint értékben, 2023-ban 16,3 milliárd Forint értékben fogadtunk be SZK ügyletet (2023 év: 418 db ügylet).

2023 évben a Széchenyi Kártya Program MAX+ teljeskörű termékpalettáját ügyintéztük. Jelentős energiákat fordítottunk az akvizíciókba, direkt kontaktokat építettünk ki a vármegyében működő kereskedelmi bankok vállalati és lízing üzletágaival.

Az ügyintézésbe vont kollégák számát bővítettük, 2023-ban 4 fő rendelkezett KAVOSZ vizsgával. A Keszthelyi iroda tevékenységi körét bővítettük VOSZ-Pont szolgáltatással, sikeresen elindítottuk a szolgáltatást, elindult a bevételtermelés.

A befogadott (feldolgozott) Széchenyi Kártya hitelkérelmek volumenének és a Széchenyi Kártya üzletágunkban elért bruttó bevételek alakulását az alábbi diagram mutatja:

A diagramok mutatják, hogy a **2023-as évre meghatározó piaci pozíciót építettünk ki** a Széchenyi Kártya üzletágban.

**2023 évben több mint 400 vállalkozásnak segítettünk olcsó hitelforráshoz jutni, ezzel járultunk hozzá fejlődésükhöz.**

## 5. Inkubátorházak

Inkubátorházakat Zalaegerszeg és Lenti városokban működtetünk. Zalaegerszegen 12 helyiséget adtunk bérbe saját jogon, Lentiben 16 irodahelyiség bérletét intézzük üzemeltetési szerződés keretében.

**Lenti**: A Lenti inkubátorház 50 hónapra szóló üzemeltetésére kiírt pályázatot 2022 decemberében elnyertük, és az üzemeltetési szerződést aláírtuk. A szerződés szerint 3,5 millió Ft bevételt tudunk realizálni évente.

**Zalaegerszeg**: Az irodaház bérlői összetétele 2023 évben jelentősen átalakult. 2023 január 1-től megemeltük a bérleti díjakat, valamint átalányként külön számláztuk a gáz és a villanyfogyasztást, amit korábban a bérleti díj tartalmazott. 2023-ban a tőzsdei árak alapján fizetjük a szolgáltatók felé a gáz és villanyszámlákat, ezért felszereltettünk az összes irodában egyedi almérőt a gázfogyasztásra vonatkozóan. Ezzel elértük azt, hogy a valós fogyasztást hárítjuk át a bérlőkre, valamint megelőztük a veszteségtermelést ebben a tevékenységi körünkben. Ez bérlőcserékkel járt együtt. **A kezdő vállalkozásokat bérleti díj kedvezményekkel segítjük az első három évben, a negyedik évtől fizetik a teljes piaci árat.**

**Mindkét inkubátorházban ingyenes tanácsadással segítjük a bérlő vállalkozások fejlődését.**

## 6. Projektek

#### 6.1 B-Light

**Projekt címe:** Horvát – Magyar határmenti KKV fejlesztés (PP Light)

**Program:** Horvátország-Magyarország Határon Átnyúló Együttműködési Program 2014-2020

**Projekt tartalmának rövid összefoglalója:**

* Horvát és magyar kis- és középvállalkozások kapcsolatépítése új támogatási rendszerrel.
* A projekt célja, hogy a vállalkozások minél nagyobb mértékben be legyenek vonva a területi együttműködési programba, mivel a vállalkozássűrűség a nemzeti átlag alatt található.
* A program célterülete: a határ menti megyék Baranya, Somogy, Zala, Kapronca-Kőrös, Muraköz, Verőce-Drávamente).
* Az egyes szervezetek szerepe a projektben:
* *Irányító Hatóság:* A támogatási szerződés megkötése a vezető partnerrel és a konstrukció végrehajtásának felügyelése, szükség esetén esetében a beavatkozás.
* *Partnerség vezető kedvezményezettje:* A konstrukció végrehajtásáért felelős szervezet, melynek határon átnyúló együttműködési referenciákkal, pénzügyi és adminisztratív kapacitással kell rendelkeznie.
* *Partnerszervezetek:* Legfőbb feladatuk a pályázati konstrukció promóciója illetve a megfelelő vállalkozások felkutatása és bekapcsolása a programba.
* *KKV (,,PP Light”):* Az együttműködési akciók megvalósítására támogatást kapnak.

**Költségvetés** (összköltség, ZMVA költségvetése): 225.676 € a teljes megvalósulási időszakra vonatkozóan.

**A megvalósítás időszaka:** 2017.02.01 –2023.04.30

**Projekt összefoglalója:**

A B Light Konstrukció projekt az Interreg V-A Magyarország-Horvátország Együttműködési

Program 2014-2020 keretein belül lehetővé teszi a magyar-horvát határ menti területen működő kis- és középvállalkozások (KKV-k) együttműködési projektjének finanszírozását.

A projekt a vállalkozásoknak 75 %-os vissza nem térítendő támogatási lehetőséget biztosít.

Célja egy határátnyúló (horvát-magyar), új, közös technológia, termék, vagy hozzáadott érték kialakítása a vállalkozások között. A B Light projekt egy vállalkozásfejlesztési konstrukcióra épül.

A projektet annak kedvezményezettei valósítják meg; a fő kedvezményezett a Horvát KKV-k Innováció- és Beruházásfejlesztési Ügynöksége (HAMAG-BICRO), valamint kedvezményezettként a területi (megyei) fejlesztési ügynökségek, közöttük a Zala Megyei Vállalkozásfejlesztési Alapítvány is.

A program célterülete: a határ menti megyék Baranya, Somogy, Zala, Kapronca-Kőrös, Muraköz, Verőce-Drávamente.

**Projekt célja:**

A horvát és magyar kis- és középvállalkozások kapcsolatépítése egy támogatási rendszerrel.

A projekt célja, hogy a határmenti vállalkozások minél nagyobb mértékben be legyenek vonva a területi együttműködési programba, mivel a vállalkozássűrűség ezen régióban a nemzeti átlag alatt található.

További célok:

* A bruttó hozzáadott érték (GDP) növekedés az ipari és a szolgáltatási szektorban;
* A kis- és középvállalatok nemzetközivé válásának ösztönzése és versenyképességének növelése;
* A kis- és középvállalatok versenyképességének növelése;
* Az üzleti együttműködés révén elősegíteni a fejlődését: közös termelés, fejlesztési szolgáltatások és technológiai transzferek, ellátási láncok, közös piac, jövőbeli közös vállalkozások tervezése keretében.

Ki pályázhatott?

Egy Light projekthez legalább két, egy horvátországi és egy magyarországi, Light partner (KKV) szükséges. A Light projektben szereplő Light partnerek száma maximum négy lehet. A Light Partnerek csak kis- és közepes vállalkozások (KKV-k) lehetnek. A Partnernek regisztrált székhellyel vagy telephellyel kell rendelkeznie a program célterületén.

Pályázat témája:

Magyarországi és horvátországi határ menti vállalkozások közösen együttműködve hozzanak létre egy Light Projektet, mely során:

• egy határon átívelő új, közös technológiát, hozzáadott értéket teremtenek,

• dolgozzanak ki egy határon átívelő termék vagy szolgáltatás arculatát,

• lépjenek be közösen külföldi piacra.

A finanszírozásról:

A B Light program keretében több mint 7.6 millió Euró értékű vissza nem térítendő támogatás

pályázható. A támogatás maximálisan az teljes projekt költség 75%-át fedezi, míg a fennmaradó költségek legalább 25%-át a Light partnereknek kell magukra vállalniuk a Light program megvalósulása során. A Light projekt megvalósítási időtartama 6-12-18 hónap.

**A 2023-as** évben az Alapítvány a projekt zárásával, helyszíni ellenőrzésével kapcsolatos adminisztrációs feladatokat látta el.

#### 6.2. Zalai innovatív foglalkoztatási paktum megvalósítása

A Zala Megyei Önkormányzat a TOP-5.1.1-15 kódszámú „Zalai innovatív foglalkoztatási paktum” pályázata keretében megyei szintű gazdaság- és foglalkoztatás-fejlesztési együttműködési programot indított. A program célja a gazdasági növekedés, a munkahelyteremtés, a megyei népesség helyben tartása – kapcsolódva az előző és a jelenlegi uniós ciklusban megvalósított fejlesztésekhez.

2023-as évben az Alapítvány **23.272.000 Ft támogatást kapott** a **2022.11.01 – 2023.12.31** időszakban végzett munkájára **díjazására**.

**ZMVA feladatai:**

* Munkaerő-piaci szolgáltatás, mentorálás
* Önfoglalkoztatásra való felkészítés (vállalkozásindítás)
* Vállalkozói Tanácsadás
* Stratégiák és projekt-tervek kidolgozása
* Foglalkoztatási és munkaerő felmérés – 250 vállalkozás, intézmény, stratégia készült.

**Mentori szolgáltatás keretében az alábbi módokon nyújtottunk segítséget az ügyfelek részére:**

* Az elhelyezkedést akadályozó körülmények feltárása, megszüntetése.
* Az ügyfél érdeklődésének, képességeinek, személyiségének és a munkaerő-piaci igényeknek megfelelő pályaterv kialakítása, ill. a megfelelő képzési lehetőség kiválasztása, pályamódosítás esetén: új képzés vagy foglalkozás megtalálása.
* A munkavállaláshoz szükséges ismeretek, tapasztalatok átadása, a hatékony álláskeresési ismeretek megismertetése az ügyfelekkel (önéletrajzírás, felkészítés állásinterjúra, segítségnyújtás az álláskeresési technikák megismertetésében.)
* A munkába állás, illetve az új munkahelyen történő beilleszkedés támogatása.
* Képzésekre történő felkészítés, támogatás nyújtása.

**A program támogatási elemei:**

**1. Képzés:** a Munkaügyi Központ által szervezett képzések a programban résztvevő álláskereső ügyfelek számára ingyenesek, ugyanis térítik számukra:

* a képzési költség teljes összegét;
* keresetpótló juttatásban, és
* utazási költségtérítésben részesülnek.

A ZMVA tanácsadói segítik az ügyfeleket a képzés sikeres teljesítésében, és utána a munkaerő-piacon történő elhelyezkedésben is.

**2. Bértámogatás**: a munkáltatónak kell igényelnie a munkaügyi központnál a létszámnövekményt jelentő – álláskereső – ügyfél alkalmazása esetén.

* A támogatás folyósítási időtartama legfeljebb 8 hónap lehet, további 4 hónapos, támogatás nélküli tovább foglalkoztatási kötelezettség előírása mellett. (6+3 konstrukció is igényelhető.)
* A támogatás mértéke a munkáltatót terhelő bér és szociális hozzájárulási adó 100%-a,

A tanácsadók folyamatosan tartják a kapcsolatot az ügyféllel és a munkáltatóval annak érdekében, hogy a beilleszkedés minél hatékonyabban megvalósuljon.

**3. Vállalkozóvá válás támogatása**

6 hónap időtartamra nyújtható támogatás az új vállalkozást indító álláskereső ügyfél számára, havonta a kötelező legkisebb munkabér összegéig.

A tanácsadó segít az ügyfélnek a vállalkozás elindításához szükséges adminisztrációs, jogi, gazdasági és marketing ismeretek átadásában, az üzleti terv elkészítésében, és a vállalkozás sikeres működtetésében.

**4. Munkaerő-piaci szolgáltatás nyújtása**

Ez a szolgáltatás a fenti 3 támogatási elemhez kapcsolódóan, ill. önállóan is biztosítható az ügyfelek számára.

A tanácsadók segítik az ügyfél érdeklődésének, képességeinek, személyiségének és a munkaerő-piaci igényeknek megfelelő pályaterv kialakítását (képzés, vállalkozóvá válás, elhelyezkedés a munkaerő-piacon). A munkavállaláshoz szükséges ismeretek, tapasztalatok átadása, a hatékony álláskeresési ismeretek megismertetése az ügyfelekkel: önéletrajzírás, felkészítés állásinterjúra, segítségnyújtás az álláskeresési technikák megismertetésében. Továbbá közvetítik az ügyfelek számára a munkaerő-piacon számukra megfelelő álláslehetőségeket.

Mind a 4 támogatási elem ingyenes a programba bevont ügyfelek számára.

## 7. Enterprise Europe Network

Az Enterprise Europe Network a világ legnagyobb vállalkozásfejlesztési hálózata (jelenleg 58 ország, 600 partnerszervezet), melynek Zala megyei képviseletét a kezdetektől, 2008-tól a ZMVA látja el. Magyar partnerek: Magyar Exportszervezési Ügynökség (HEPA), pécsi, győri, székesfehérvári, debreceni, szegedi iparkamarák, PRIMOM, ZMVA. Az EEN projekt SMP-COSME uniós forrást tartalmaz.

Az Enterprise Europe Network (EEN) az egyetlen, az Európai Bizottság Belső Piac, Ipar, Vállalkozás és KKV Főigazgatósága (DG-GROW) által létrehozott vállalkozásfejlesztési hálózat, amely a kis- és középvállalkozások üzletfejlesztési törekvéseit szolgálja az Európai Unióban és azon túl. Az Enterprise Europe Network magas színvonalú szolgáltatást, gyakorlati támogatást nyújt a **vállalkozásoknak termékeik és szolgáltatásaik nemzetközi piacokon való megjelenéséhez, üzleti kapcsolatok kialakításához, technológia és tudástranszferhez, európai projektek megvalósításához, forrásszerzéshez vagy akár innovatív ötletek kifejlesztéséhez és piacra viteléhez.**

**Az Európai Bizottság 2021 júniusában kiírt felhívására az EEN hálózat 20****22-2025-ig tartó működtetésére a magyar konzorcium a korábbi időszakhoz képest változatlan formában nyújtotta be pályázatát,** melyet a magyar partnerek kollégái közös munkával, folyamatos egyeztetések mellett állítottak össze. **A pályázat 2022-ben pozitív elbírálást kapott.**

A hálózat célja a KKV-k nemzetközi piacra lépésének, terjeszkedésének, a K+F és innovációs tevékenységének támogatása információszolgáltatással, tanácsadással és üzleti partnerkeresési tevékenységgel, különös hangsúlyt fektetve a KKV-k digitalizációjára, fenntarthatóságára és rugalmasságára (digitalisation, sustainability, resilience). A Bizottság további elvárása az EEN irodák információs csomópontként való működtetése (hub and spoke model), az ügyfeleknek történő egyszeri tanácsadáson túl komplex szolgáltatások nyújtása, a hosszú távú kapcsolatok gondozása (client journey) és a digitalizáció erősítésének szellemében az EDIH központokkal való szoros együttműködés kialakítása.

**A 2022.01.01-től 2025.06.30-ig tartó projektidőszakra a ZMVA 202.438 Euro-s uniós támogatást nyert el az EEN projekt keretein belül.**

A ZMVA a 2022-2025-ös projekt időszakra az EEN projekt önrész 50%-ának finanszírozására állami támogatást is elnyert, a projekt maradék önrészét és az előfinanszírozást saját forrásból biztosítja.

**Enterprise Europe Network, Zalaegerszegi iroda eredményei 2023. évben:**

* Elért vállalkozások száma a régióban (főleg Zalában): 2500 fő
* Résztvevők száma tájékoztató jellegű rendezvényeken és tréningeken Zalában: 152 fő (11 db rendezvény)
* Mélytanácsadás különféle témákban (nemzetközi piacra jutás, finanszírozás, innováció, vállalkozás alapítás, stb.): 15 db
* Üzletember-találkozókon, szakmai tanulmányutakon résztvevők száma: 13 fő
* Üzletember-találkozókon és szakmai utakon tárgyalások száma: 28 db
* Achievements indikátor (üzleti megállapodás vállalkozók között vagy tanácsadásból származó üzleti eredmény): 5 db
* Európai kampányokban, konferenciákon, ágazati szektorcsoport üléseken és tréningeken való részvétel: 4 alkalom
* rendszeresen, havonta küldtünk ki hírlevelet a zalai vállalkozásoknak üzletember találkozókról, rendezvényekről, külpiaci és finanszírozási információkról, segítve üzleti kapcsolatépítésüket.

**GreenTech 2023 nemzetközi üzleti találkozó**

**2023. május 25-26-án** került megrendezésre Zalaegerszegena **IV. Greentech Zöld Energia és Fenntarthatóság szakkiállítás és konferencia** az autóipari tesztpálya területén, amely mellett a **zalai iroda főszervezésével** az EEN hálózat nemzetközi üzleti találkozót szervezett **GreenTech 2023** címmel. A rendezvény május 25-én fizikai formában, május 22-24-ig és 26-án online került megrendezésre.

A rendezvényt társzervezte **a további 7 hazai és** - az egész hálózatban kiemelkedő számnak számító - **33 külföldi EEN partner promótálta összesesen 15 országból.**

**A rendezvényre 131 cég regisztrált,**

* **amelyből 38 magyar,**
* **93 pedig külföldi, összesen 23 országból.**
* **a regisztrált cégekből 37 üzleti tárgyalást szerveztünk le.**

A nemzetközi B2B szervezése mellett munkatársaink standdal jelentek meg a kiállításon és az érdeklődők számára tájékoztatást adtak a hálózat tevékenységéről.

**EEN-EDIH együttműködés**

A Bizottság által a projekt végrehajtás során elvártak szerint a ZMVA is kezdeményezte a szorosabb együttműködést az EDIH (European Digital and Innovation Hubs) szervezetekkel. A **DigitalTech EDIH**-el történt számos egyeztetést követően az őszi hónapokban elindultak a közösen szervezett **digitalizációs képzések** a vállalkozások és a közszféra intézményei számára 5 témában. Az EEN projekt társfinanszírozásával 2023-ban **8 tréninget szerveztünk, melyek nyomán 52 fő** **kapott akkreditált képesítést** a digitalizáció területén.

Az együttműködés a 2024-es évben is folytatódik további tréningek, vállalati mélytanácsadás, tájékoztató előadások és meet-up rendezvények szervezésével.

**Nemzetközi üzleti kapcsolatépítő rendezvények**

A ZMVA által 2023-ban társszervezett további nemzetközi üzleti partnerkereső rendezvények (B2B) amelyeken részt vettek és tárgyalásokat is bonyolítottak zalai vállalkozások:

* **Meet4Business MEGRA 2023** – építőipari üzleti találkozó a MEGRA vásár és kiállítás mellett Gornja Radgonán;
* **CONTACT - Business Meetings 2023** – gép-, fém-, autóipari beszállítói üzleti találkozó a lipcsei Zuliefermesse/intec kiállítás és vásár mellett;
* **Meet4Business AGRA 2023**– mezőgazdasági és élelmiszeripari üzleti találkozó az AGRA vásár és kiállítás mellett Gornja Radgonán;
* **CEE Expo & B2B Forum: For Sustainable and Smart Urban Development** - az okos várossal kapcsolatos megoldások a vállalati és önkormányzati szektor számára Budapesten;
* **Elmia Subcontractor Connect 2023** – beszállítói, értékesítői és K+F tematikájú üzleti találkozó az Elmia Subcontractor vásár mellett Jönköpinben (Svédország).

**Ellátási láncok támogatása**

2023-ban folytatódott a Bizottság által kiemelten kezelt, a megszakadt vagy akadozó ellátási láncok megsegítésére indított kezdeményezés népszerűsítése/működtetése. A **The Supply Chain Resilience Platform** célja, hogy segítsen a vállalatoknak megtartani, átstrukturálni vagy lecserélni a meglévő ellátási láncokat, valamint beszerezni a nyersanyagokat, alkatrészeket és/vagy (fél)kész termékeket vagy szolgáltatásokat, amelyekre a termelés folytatásához szükségük van. A ZMVA EEN irodája aktívan részt vett a platform promóciójában, vállalkozások toborzásában.

#### 8. DigitalTech EDIH

A **DigitalTech EDIH** egy közvetlen finanszírozású Európai Uniós projekt, mely a **digitális transzformációban támogatja** a mikro-, kis- és középvállalkozásokat, és az állami szektor intézményeit térítésmentesen igénybe vehető **képzések**en és **tanácsadási szolgáltatásokon** keresztül **üzletfejlesztési**, kiberbiztonsági, fintech, blockchain és edtech témakörökben.

A Digitaltech EDIH konzorciumban részt vevők köre:

Konzorciumvezető:EIT Digital

Konzorciumi partnerek

* Blockchain Magyarország Egyesület
* Budapesti Műszaki-és Gazdaságturományi Egyetem
* Debreceni Egyetem
* DKF- Digitális Kormányzati Fejlesztés és Projektmenedzsment
* Edutus Egyetem
* ELTE Informatikai Kar
* Infotér Egyesület
* IVSZ Szövetség a Digitális Gazdaságért
* KDRIÜ-Közép- Dunántúli Regionális Innovációs Ügynökség
* PRIMOM Szabolcs-Szatmár-Bereg Megyei Vállalkozásélénkítő Alapítvány

A **ZMVA** 2023-ban a Vállalkozói Inkubátorok Szövetségének soros ülésén találkozott azzal a lehetőséggel, hogy szervezőként segítheti a programot, mégpedig azzal, hogy Zala vármegyében eljuttatja az oktatás és tanácsadás lehetőségét vállalkozókhoz és a közszféra szereplőihez. A Közép- Dunántúli Regionális Innovációs Ügynökséggel kötöttünk szerződést a képzések lebonyolítására, mely alapján 2023. október és november hónapokban 8 alkalommal, valamint 2024. január és február hónap során 11 alkalommal valósult meg képzés.

Az üzletfejlesztési tréningek elősegítik, hogy az ügyfelek komplex megoldást kapjanak digitális transzformációs terveik megvalósításához, problémáik megoldásához.

Az alábbi témakörökben valósultak meg üzletfejlesztési tréningek 2023 szeptemberétől Magyarország egész területén:

* Digitális üzletfejlesztés
* Digitális mentor tréning
* Digitális transzformáció a marketingben
* Közös értékalkotás
* Társadalmi hatású vállalkozás, fenntarthatóság és ESG

A tréningek a Felnőttképzési Adatszolgáltatási Rendszerben (FAR rendszer) akkreditált képzések, melyek elvégzésről a résztvevők tanúsítványt kaptak.

A programban csak a kis- és középvállalkozások, illetve a közszféra intézményei vehetik igénybe a konzultációs vagy tréningszolgáltatásokat a „de minimis” keretük terhére.

2023 évben 25 vállalkozás részére biztosítottuk a képzés lehetőségét a vármegyében.

A program 2024-ben folytatódik. Az üzleti tanácsadás kerül a fókuszba, illetve a digitalizációt már bevezető vállalkozások mutatkozhatnak be olyan vállalkozók előtt, akik még ezen fejlesztés előtt állnak.

A Zala Megyei Vállalkozásfejlesztési Alapítvány Kuratóriuma 8/2024. (2024.05.23.) számú határozatával az Alapítvány 2023. évi működéséről szóló beszámolóját elfogadta.

**Határozati javaslat**

A Zala Vármegyei Közgyűlés elfogadja a Zala Megyei Vállalkozásfejlesztési Alapítvány 2023. évi működéséről szóló beszámolóját.

Határidő: azonnal

Felelős: Dr. Pál Attila, a közgyűlés elnöke